[{"text_idx": "#000002", "text": "Hywel y pysgotwr enwog yn dweud y dylai GIG Cymru annog pobl i wirioni ar bysgota yn lle rhoi tabledi ar bresgripsiwn"}, {"text_idx": "#000004", "text": "Daw\u2019r alwad gan gyn-bencampwr pysgota\u2019r byd Hywel Morgan sydd eisiau perswadio GIG Cymru y gall treulio prynhawn ar lan yr afon fod yn well i iechyd meddwl na chymryd tabledi."}, {"text_idx": "#000005", "text": "Bydd yn curo\u2019r drwm dros gamp pysgota a\u2019i heffaith gadarnhaol ar iechyd meddwl pan fydd yn gyfrifol am yr adran Bysgota yn Ffair Ge\u0311m Cymru a gynhelir dros ddeuddydd ar Ysta\u0302d y Faenol, ger Bangor, ar benwythnos Medi 9 a 10."}, {"text_idx": "#000007", "text": "Dechreuodd Hywel, sy\u2019n fab i\u2019r pysgotwr chwedlonol Moc Morgan, bysgota pan oedd yn ddwyflwydd oed yng Ngheredigion, ac mae wedi bod yn gapten ar di\u0302m Cymru yn y Gemau Rhyngwladol Cartref deirgwaith, lle mae wedi cipio teitl y Brif Wialen deirgwaith, yn ogystal ag ennill teitlau castio pencampwriaeth y byd, gosod record byd trwy gastio 66 gwialen ar yr un pryd a gwneud ymddangosiadau teledu rheolaidd."}, {"text_idx": "#000009", "text": "\u201cMae pobl sy\u2019n dioddef o iselder yn cael sesiynau pysgota ac mae pob pysgotwr yn gwybod bod y byd yn stopio pan fyddwch chi\u2019n mynd i bysgota."}, {"text_idx": "#000010", "text": "\u201cYr unig reswm rydych chi\u2019n mynd a\u0302 ffo\u0302n symudol gyda chi i bysgota yw i dynnu llun o\u2019r pysgodyn rydych wedi\u2019i ddal. Rydych chi\u2019n anghofio am straen bywyd ac mae\u2019n ffordd wych o ymlacio."}, {"text_idx": "#000013", "text": "Ychwanegodd Hywel, sy\u2019n byw ym Mhontrhydfendigaid, yng Ngheredigion: \u201cRoedd fy nhad bob amser yn arfer dweud nad yw pob awr rydych chi\u2019n pysgota yn cyfrif tuag at eich cylch bywyd felly mae\u2019n awr ychwanegol o fywyd. Rydych chi\u2019n anghofio popeth pan fyddwch chi\u2019n pysgota. Mae\u2019n llesol iawn.\u201d"}, {"text_idx": "#000014", "text": "Mae ymchwil a gynhaliwyd gan yr Angling Trust wedi dangos bod 86 y cant o bysgotwyr yn dweud bod pysgota wedi helpu i wella symptomau straen neu gorbryder, a byddai 95 y cant yn argymell pysgota fel ffordd o helpu i reoli iechyd meddwl neu lefelau straen."}, {"text_idx": "#000017", "text": "Meddai: \u201cCafodd llawer o bobl eu denu i bysgota yn ystod cyfnod clo Covid oherwydd dyma un o\u2019r chwaraeon cyntaf i ail-agor a\u2019ch galluogi chi i fynd allan i\u2019r awyr agored a mwynhau cefn gwlad."}, {"text_idx": "#000018", "text": "\u201cMae hynny\u2019n bwysig iawn i iechyd ein hafonydd hefyd gan mai pysgotwyr yw llygaid a chlustiau ein dyfroedd \u2013 nhw sy\u2019n dod i wybod am lygredd yn gyntaf ac yn seinio\u2019r rhybudd."}, {"text_idx": "#000020", "text": "Bydd hi\u2019n benwythnos prysur yn Ffair Ge\u0302m Cymru i Hywel sy\u2019n cydlynu ac arwain y gweithgareddau pysgota yn ogystal ag arddangos ei sgiliau castio ac arwain Pencampwriaethau Castio\u2019r DU."}, {"text_idx": "#000024", "text": "Bydd y ffermwr teledu adnabyddus Gareth Wyn Jones yn cynnal bwyty dros dro ar y safle, Cwtch Kitchen, a fydd yn gweini seigiau tymhorol gan gynnwys byrgyrs gwiwerod llwyd tra bydd materion cefn gwlad y dydd yn cael sylw yn y Theatr Sgyrsiau Cefn Gwlad."}, {"text_idx": "#000025", "text": "Mae cyfle hefyd i gymryd rhan mewn amrywiaeth o weithgareddau gwledig gan gynnwys saethyddiaeth, pysgota, saethu gwn aer, saethu clai a thrin cw\u0302n gwn a dysgu sut i oroesi yn y gwyllt gyda\u2019r meistr byw yn y gwyllt Huw Jones o Ynys Twca."}, {"text_idx": "#000028", "text": "Cadwch y newyddion, y cynigion a'r digwyddiadau diweddarafEnw cyntaf\nPa fath o bysgota sydd o ddiddordeb i chi?Dewiswch Pysgota"}, {"text_idx": "#000030", "text": "Yn galw ar bob ceisiwr antur genweirio a selogion pysgota! Byddwch yn barod i ymgolli mewn dathliad cyfareddol o ddiwylliant,..."}, {"text_idx": "#000031", "text": "Prynu trwydded gwialen bysgota yn Gymraeg"}, {"text_idx": "#000032", "text": "Gallwch nawr brynu eich trwydded pysgota a\u0302 gwialen yn y Gymraeg. Cliciwch ar y ddolen isod i ddefnyddio\u2019r gwasanaeth."}, {"text_idx": "#000034", "text": "Mae pysgota a\u0302 phlu ar nentydd bach wedi cynyddu mewn poblogrwydd dros y degawd diwethaf. Mae dyfroedd bychain, a fyddai..."}]